მარია შრაივერი

მარია ოუინგს შრაივერი (; დ. 6 ნოემბერი, 1955) — ამერიკელი ჟურნალისტი, ავტორი, კენედების ოჯახის წევრი, კალიფორნიის ყოფილი პირველი ლედი და არაკომერციული ორგანიზაციის, The Women's Alzheimer's Movement-ის დამფუძნებელი. დაქორწინებული იყო კალიფორნიის ყოფილ გუბერნატორზე და მსახიობ არნოლდ შვარცენეგერზე, რომელთან განქორწინებაც 2011 წელს მოითხოვა. შრაივერმა მიიღო Peabody Award და იყო NBC-ის ემის გამარჯვებული 1988 წლის ზაფხულის ოლიმპიური თამაშების თანაწამყვანობისთვის. როგორც ალცჰეიმერის პროექტის აღმასრულებელი პროდიუსერი, შრაივერმა მოიპოვა ორი ემის ჯილდო და სატელევიზიო ხელოვნებისა და მეცნიერების აკადემიის ჯილდ.  მისი დედა, იუნის კენედი შრაივერი, იყო ჯონ ფ., რობერტის და ტედ კენედის და. შრაივერი ამჟამად არის NBC News-ის წამყვანი და კორესპონდენტი.

 ადრეული ცხოვრება 
შრაივერი დაიბადა ჩიკაგოში, ილინოისში, 1955 წლის 6 ნოემბერს. არის პოლიტიკოს სარჯენტ შრაივერის და აქტივისტის იუნის კენედი შრაივერის მეორე შვილი. შრაივერი აშშ-ს გარდაცვლილი პრეზიდენტის, ჯონ კენედის, აშშ-ს გენერალური პროკურორის და აშშ-ს სენატორის რობერტ ფ. კენედის და ამერიკელი სენატორის ტედ კენედის დისშვილია. არის კათოლიკური აღმსარებლობის,  ხოლო წარმოშობით ირლანდიელი და გერმანელია.

შრაივერმა საშუალო სკოლის წლები გაატარა პარიზში, საფრანგეთში, თუმცა, 1968 წელს, შრაივერის ოჯახი დროებით საცხოვრებლად გადავიდა ჩიკაგოში, ილინოისში. 

მერილენდში საბოლოოდ დაბრუნდა 1971 წელს, Sargent Shriver Peace Institute. "US Ambassador to France". Sargent Shriver Peace Institute - US Ambassador to France. Retrieved May 3, 2021. სადაც სწავლობდა სტოუნ რიჯის სასულიერო სკოლაში, სწავლა დაამთავრა 1973 წელს,   მოგვიანებით, ორი წლის განმავლობაში სწავლობდა მანჰეტენვილის კოლეჯში პურჩაიზში, ნიუ-იორკში. შემდეგ ამერიკანისტიკის სწავლა დაიწყო ჯორჯტაუნის უნივერსიტეტში ვაშინგტონში, რომელიც დაამთავრა 1977 წლის ივნისში.  

შრაივერი ჩოგბურთელის პემ შრაივერის მეოთხე ბიძაშვილია.  ასევე არის ქეროლაინ კენედის ბიძაშვილი.

 პირადი ცხოვრება 
მინი| შრაივერი 2013 წლის აპრილში
მინი| ლინდა ჯონსონ რობი, შრაივერი და ლუსი ბეინს ჯონსონი სამოქალაქო უფლებების გამოფენაზე, საპრეზიდენტო ბიბლიოთეკაში 2014 წელს
1977 წელს ტომ ბროკავმა მარია გააცნო ავსტრიელ ბოდიბილდერს და მსახიობს არნოლდ შვარცენეგერს საქველმოქმედო ჩოგბურთის ტურნირზე, რომელიც დედამისის სახლში იმართებოდა. იგი დაქორწინდა შვარცენეგერზე 1986 წლის 26 აპრილს ჰიანისში, მასაჩუსეტსში, წმინდა ფრენსის ქსავიერის რომის კათოლიკურ ეკლესიაში.  მათ ჰყავთ ოთხი შვილი: კეტრინი (დ.1989 წლის 13 დეკემბერს),  კრისტინა (დ. 1991 წლის 23 ივლისს),  პატრიკი (დ. 1993 წლის 18 სექტემბერს),  და კრისტოფერი (დ. 1997 წლის 27 სექტემბერს).; ყველა მათგანი დაიბადა ლოს-ანჯელესში. 

2011 წლის 9 მაისს შვარცენეგერმა და შრაივერმა 25 წლიანი ქორწინების შემდეგ გამოაცხადეს დაშორების ამბავი. შრაივერი წყვილის ბრენტვუდის სასახლიდან გადავიდა.    

2011 წლის 17 მაისს შვარცენეგერმა 14 წლით ადრე, სანამ კალიფორნიის გუბერნატორი გახდებოდა, აღიარა მათი ოჯახის თანამშრომლის დიდი ხნის წევრის, მილდრედ პატრიცია ბაენას შვილის მამობა.  შრაივერმა შვარცენეგერის აღიარებაზე თქვა, რომ „მტკივნეული და გულისამრევი“ იყო. მან უარი თქვა ამ თემაზე საუბრის გაგრძელებაზე და თქვა: „როგორც დედა, ჩემი საზრუნავი შვილებია. მე ვითხოვ თანაგრძნობას, პატივისცემას და კონფიდენციალურობას, და ვცდილობ ჩემი ცხოვრების ჩვეულ ფორმატში დაბრუნებას.”  შრაივერმა განქორწინების შესახებ განაცხადი შეიტანა 2011 წლის 1 ივლისს, შეურიგებელი უთანხმოების მოტივით. განქორწინება დასრულდა 2021 წლის დეკემბერში. 

2013 წელს გავრცელდა ინფორმაცია, რომ მეთიუ დაუდი ურთიერთობაში იყო შრაივერთან.  

 ჯილდოები 
როგორც ალცჰეიმერის პროექტის აღმასრულებელი პროდიუსერი, შრაივერმა მოიპოვა ორი ემის ჯილდო და სატელევიზიო ხელოვნებისა და მეცნიერების აკადემიის ჯილდო „სინდისის მქონე სატელევიზიო შოუს“ შემუშავებისთვის.  მან დამატებით ასევე მოიგო Peabody Awards სატელევიზიო ჟურნალისტიკაში. 

2009 წელს შრაივერს მიენიჭა „Shinnyo-en Foundation“-ის 2009 წლის Pathfinders to Peace ჯილდო. შრაივერის პატივსაცემად მოწყობილ ცერემონიაზე, ფონდის აღმასრულებელმა დირექტორმა თქვა: „მარია შრაივერი ხედავს საუკეთესოს სხვა ადამიანებში - მათ თანდაყოლილ სიკეთეს - და შთააგონებს მათ გახდნენ საკუთარი ცვლილების არქიტექტორები. ის არის მშვიდი და ძლიერი ქალბატონი, რომელიც მისაბაძი მაგალითია სიკეთესა და ქველმოქმედებაში. მარია იყენებს თავის სახელგანთქმულობას მსოფლიოში მშვიდობის დასამყარებლად.“

წმინდა იოანეს ჯანმრთელობის ცენტრს აქვს შრივერის სახელობის ბაღი. 

ჰიბრიდულ ვარდს შრაივერის სახელი 2004 წლის ოქტომბერში დაარქვეს.

 რესურსები ინტერნეტში 


 A Woman's Nation 
 The Shriver Report




სქოლიო

კატეგორია:დაბადებული 1955
კატეგორია:მერილენდელი მწერლები
კატეგორია:ჩიკაგოელი მწერლები
კატეგორია:რომის კათოლიკური ეკლესიის მწერლები
კატეგორია:პიბოდის ჯილდოს მფლობელები
კატეგორია:ილინოისელი ჟურნალსიტები
კატეგორია:კალიფორნიის პირველი ლედები
კატეგორია:ამერიკელი ქალი საბავშვო მწერლები
კატეგორია:ირლანდიელი ამერიკელები
კატეგორია:გერმანელი ამერიკელები
კატეგორია:ამერიკელი ფემინისტები
კატეგორია:ამერიკელი საბავშვო მწერლები
კატეგორია:XXI საუკუნის ამერიკელი ქალი მწერლები
კატეგორია:XXI საუკუნის ამერიკელი არამხატვრული მწერლები
კატეგორია:XX საუკუნის ამერიკელი მწერლები
კატეგორია:XX საუკუნის ამერიკელი ქალი მწერლები
კატეგორია:ცოცხალი ადამიანები